

**Nota de premsa**

**S’obre el període d’inscripció de les companyies a la IX Campanya de Teatre Amateur de Girona**

* La Fundació Casa de Cultura de la Diputació de Girona i la Federació Teatral Amateur Gironina han convocat la novena edició de la Campanya de Teatre Amateur per al 2023
* El període d’inscripció estarà obert de l’1 al 24 de setembre de 2022 i les bases es poden consultar a *www.casadecultura.cat*

# Girona, 1 de setembre de 2022

La Fundació Casa de Cultura de la Diputació de Girona i la Federació Teatral Amateur Gironina han convocat, per al 2023, la novena edició de la Campanya de Teatre Amateur.

Com en les edicions anteriors, s’elaborarà un catàleg d’un màxim de quinze obres perquè puguin ser programades en el conjunt dels municipis de les comarques gironines durant l’any 2023. Les companyies s’hi podran inscriure a través del portal web de la Casa de Cultura de la Diputació de Girona (*www.casadecultura.cat*) de l’1 al 24 de setembre (ambdós inclosos).

La Campanya, que s’organitza des de l’any 2015, té l’objectiu de promoure el teatre amateur a les comarques gironines, de manera que els municipis, d’una banda, puguin programar teatre amateur i els grups de teatre locals, de l’altra, rebre un impuls per a la realització d’obres.

Si necessiteu més informació podeu demanar-la al correu electrònic següent: *federacioteatral@gmail.com*.